സംസ്ഥാനത്ത് ലോഡ് ഷെഡിങും പവര്കട്ടും തല്ക്കാലം വേണ്ട സര്ക്കാര് തീരുമാനം മറ്റു സംസ്ഥാനങ്ങളില് നിന്നും കിട്ടുന്ന വൈദ്യുതിയും കേന്ദ്ര വിഹിതവും കുറഞ്ഞതാണ് സംസ്ഥാനത്ത് പ്രതിസന്ധി ഉണ്ടാകാനുള്ള പ്രധാന കാരണം. തിരുവനന്തപുരം: സംസ്ഥാനത്ത് ലോഡ് ഷെഡിങ്ങും പവര്കട്ടും തല്ക്കാലം ആവശ്യമില്ലെന്ന് സര്ക്കാര് തീരുമാനം. വൈദ്യുതി നിയന്ത്രണം ഏര്പ്പെടുത്തണമോ എന്ന് ഈ മാസം 19ന് ശേഷം തീരുമാനിക്കുമെന്ന് വൈദ്യുതി മന്ത്രി കെ കൃഷ്ണന്കുട്ടി പറഞ്ഞു. കേന്ദ്രത്തില് നിന്നുള്ള വിഹിതം കുറഞ്ഞാല് സംസ്ഥാനത്ത് വൈദ്യുതി നിയന്ത്രണമേര്പ്പെടുത്തിയേക്കും. അതേസമയം രാജ്യത്തുണ്ടായ കല്ക്കരി ക്ഷാമം സംസ്ഥാനത്തെ വൈദ്യുതി മേഖലയെ കാര്യമായി ബാധിച്ചിട്ടുണ്ടെന്നാണ് വൈദ്യുതി വകുപ്പിന്റെ വിലയിരുത്തല്. മറ്റു സംസ്ഥാനങ്ങളില് നിന്നും കിട്ടുന്ന വൈദ്യുതിയും കേന്ദ്ര വിഹിതവും കുറഞ്ഞതാണ് സംസ്ഥാനത്ത് പ്രതിസന്ധി ഉണ്ടാകാനുള്ള പ്രധാന കാരണം. ലോഡ് ഷെഡിങ്ങ് അടക്കമുള്ള നിയന്ത്രണങ്ങള് വേണ്ടിവരുമെന്ന് വൈദ്യുതി മന്ത്രിയും ഉദ്യോഗസ്ഥരും നടത്തിയ ചര്ച്ചയില് ധാരണയായിരുന്നു. എന്നാല്, 19നുള്ളില് പ്രശ്നം പരിഹരിക്കുമെന്ന കേന്ദ്രത്തിന്റെ വാഗ്ദാനം മുന്നില്ക്കണ്ട് സംസ്ഥാനത്ത് ഇപ്പോള് വൈദ്യുതി നിയന്ത്രണം ഏര്പ്പെടുേത്തണ്ട ആവശ്യമില്ലെന്ന മുഖ്യമന്ത്രിയുടെ നിര്ദ്ദേശം വൈദ്യുതി വകുപ്പ് അംഗീകരിച്ചു. വൈദ്യുതി വലിയ വിലക്കാണ് വാങ്ങുന്നത്. 100 മെഗാവാട്ട് കുറവുണ്ട്.